বাংলাদেশ সিরিজে চোখ নিউজিল্যান্ডের
ভারতের কাছে পাত্তাই পায়নি নিউজিল্যান্ড। পাঁচ ম্যাচ ওয়ানডে সিরিজ ৪-১ ব্যবধানে হেরেছেন স্বাগতিকরা। সেই তিক্ত স্মৃতি পেছনে ফেলে এখন বাংলাদেশ সিরিজে চোখ কিউই অধিনায়ক কেন উইলিয়ামসনের।







ধবলধোলাই হওয়ার পর তিনি জানিয়েছেন, যোগ্য দল হিসেবেই সিরিজ জিতেছে ভারত। সময়ের অন্যতম সেরা দল কোহলিরা।




কদিন পর নিউজিল্যান্ড সফরে যাবে বাংলাদেশ। আসছে ১৩ ফেব্রুয়ারি শুরু হবে দ্বিপক্ষীয় সিরিজ। সেই সিরিজে স্বরূপে ফেরাই লক্ষ্য ব্ল্যাক-ক্যাপসদের।
কেন উইলিয়ামসন বলেন, এ গ্রীষ্মে আমাদের আরেকটি ওয়ানডে সিরিজ আছে। তাতে আমরা কেমন করি, সেটি দেখতে চাই।
১৩ ফেব্রুয়ারি নেপিয়ারে তিন ম্যাচ সিরিজের প্রথম ম্যাচে বাংলাদেশের বিপক্ষে মাঠে নামবে নিউজিল্যান্ড। বাংলাদেশ সময় সকাল ৭টায় শুরু হবে ম্যাচটি। সিরিজের বাকি দুটি ওয়ানডে হবে ১৬ ও ২০ ফেব্রুয়ারি।
সীমিত ওভারে সিরিজের পর তিন ম্যাচ টেস্ট সিরিজে লড়বে দুদল। হ্যামিল্টনে ২৮ ফেব্রুয়ারি গড়াবে প্রথম টেস্ট। ৮ মার্চ ওয়েলিংটনে হবে সিরিজের দ্বিতীয় টেস্ট। তৃতীয় ও সবশেষ টেস্টটি হবে ১৬ মার্চ ক্রাইস্টচার্চে।

ভারতের কাছে পাত্তাই পায়নি নিউজিল্যান্ড। পাঁচ ম্যাচ ওয়ানডে সিরিজ ৪-১ ব্যবধানে হেরেছেন স্বাগতিকরা। সেই তিক্ত স্মৃতি পেছনে ফেলে এখন বাংলাদেশ সিরিজে চোখ কিউই অধিনায়ক কেন উইলিয়ামসনের।